Tuxum va kartoshkaning minimal-maksimal narxlari qimmatlashgan. Davlat statistika qo‘mitasi hududiy markaziy dehqon bozorlarida o‘tkazilgan kuzatuv natijalari bo‘yicha alohida turdagi oziq-ovqat mahsulotlari minimal-maksimal narxini ma’lum qildi. 2021 yil 27 oktabr holatiga ko‘ra, suyakli mol go‘shtining 1 kilogrammi narxi 45 000 – 68 000 so‘mni tashkil qilmoqda. Shuningdek: Qo‘y go‘shti (1 kg) 52 000 – 80 000 so‘m;   Kartoshka (1 kg) 2800 – 7000 so‘m;   Piyoz (1 kg) 1200 – 3500 so‘m;   Sabzi (1 kg) 1500 – 8000 so‘m;   Tuxum (10 dona) 7000 – 15 000 so‘m;   Guruch (1 kg) 5000 – 17 500 so‘m;   O‘simlik yog‘i (1 l) 14 000 – 24 000 so‘m;   Shakar (1 kg) 7500 – 9500 so‘m. 15 oktabr holati bilan taqqoslaganda, kartoshkaning minimal narxi 300 so‘mga, maksimal narxi 500 so‘mga, 10 dona tuxumning minimal narxi ham, maksimal narxi ham 1000 so‘mga qimmatlashgan.